text: जस्टिस चंद्रचूड़ ने कहा, ‘मैंने देखा कि पुणे के सहायक पुलिस आयुक्त आक्षेप लगा रहे थे कि सुप्रीम कोर्ट को इस वक्त हस्तक्षेप नहीं करना चाहिए। उनका यह कहने का कोई मतलब नहीं था। आप कोर्ट के सम्मान की धज्जियां उड़ा रहे हैं। आप आक्षेप लगा रहे हैं।’ पांच कार्यकर्ताओं की गिरफ्तारी पर मचे हंगामे के बाद पुलिस द्वारा आयोजित संवाददाता सम्मेलन पर कड़ी आपत्ति जताते हुए उन्होंने कहा, ‘उनसे कहिए हमने इसे बड़ी गंभीरता से लिया है।’ मेहता ने पुलिस की ओर से अदालत से माफी मांगी है।